राजस्थान में बीते कुछ समय में मवेशियों की तस्करी के मामलों में पुलिस मुठभेड़ काफ़ी बढ़ गई हैं, जिसे लेकर चिंता है. दिसंबर के शुरू से ही पुलिस ने कथित गोतस्करों के साथ ऐसी दो मुठेभड़ की हैं. 7 दिसंबर को तालीम नाम की पुलिस मुठभेड़ में मौत हो गई. 11 दिसंबर को दिल्ली के क़रीब भिवाड़ी में उमर नाम के एक व्यक्ति को मुठभेड़ के बाद पकड़ लिया गया. पुलिस के मुताबिक वो अपने ट्रक में कई मवेशियों को अवैध तरीके से ले जा रहा था. राजस्थान के अलवर और भरतपुर में ऐसे मामले ज़्यादा देखने में आए हैं. इस साल अब तक 86 केस दर्ज किए गए हैं. पुलिस ने अब अलवर और भरतपुर में गो रक्षा चौकियां तक बना दी हैं. मवेशियों की तस्करी रोकने के लिए इन चौकियों में तैनात पुलिसर्मियों को एसएलआर दी गई हैं, क्विक रिस्पॉन्स टीम बना दी गई हैं. ज़रूरत पड़ने पर फ़ायरिंग तक करने के साफ़ आदेश हैं.
hin_Deva